Алфред дьо Мюсе
На госпожица ***

Превод от френски: Пенчо Симов, 1978

chitanka.info

Жени, признавам, че властта ви

е съдбоносна в този свят —

една усмивка ваша прави

мъжа злочест или богат.

Едничка дума, поглед хладен,

мълчанието някой път

нанасят удар безпощаден

с кинжал във любещата гръд.

Да, вие горди сте със право,

признавам силата ви аз;

единствено я надминава

непостоянството у вас.

Но всяка земна власт загива,

ако гнетът е прекален,

и страдащият мълчаливо

се отстранява някой ден.

Дори след тежката разлъка,

дори и в безутешен плач

аз предпочитам нашта мъка

пред ролята ви на палач.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.